রাজস্থান রয়্যালসের হেড কোচ হলেন কুমার সঙ্গাকারা!

ওয়েব ডেস্ক : রাজস্থান রয়্যালসের (Rajasthan Royals) হেড কোচ হলেন শ্রীলঙ্কার প্রাক্তন তারকা ক্রিকেটার কুমার সঙ্গাকারা (Kumar Sangakkara)। রাজস্থানের হেড কোচের দায়িত্ব আগেই ছেড়েছিলেন ভারতের প্রাক্তন তারকা ক্রিকেটার রাহুল দ্রাবিড় (Rahul Dravid)। তার পরেই আগামী মরশুমের আগেই দলের দায়িত্ব তুলে দেওয়া হল সঙ্গাকারার হাতে।

গত মরশুমে রাজস্থান রয়্যালসের (Rajasthan Royals) কোচের দায়িত্ব নিয়েছিলেন রাহুল। তবে দল তেমন ভালো পারফর্ম করতে পারেনি। আইপিএল (IPL)-এর ১৪টি ম্যাচের মধ্যে মাত্র ৪টিতে জিততে পেরেছিল তারা। ফলে তালিকায় তাদের স্থান হয়েছিল নবম স্থানে। তবে আগামী মরশুমের জন্য এবার কোচের দায়িত্ব দেওয়া হল শ্রীলঙ্কার প্রাক্তন তারকা বা হাতি ব্যাটসম্যানকে। অন্যদিকে গত বছর সঙ্গাকারাকে বসানো হয়েছিল ডিরেক্টর অফ ক্রিকেটের পদে।

তবে বর্তমানে সঙ্গাকারাকে ডিরেক্টর অফ ক্রিকেটের পাশপাশি রাজস্থানের কোচের দায়িত্বও পালন করতে হবে। মূলত ২০২১ সাল থেকে ২০২৪ সাল পর্যন্ত রাজস্থানের কোচ ছিলেন সঙ্গাকারা। তাঁর কোচিংয়ে ২০২২ সালে ফাইনাল খেলেছিল রাজস্থান। তবে জিততে না পারলেও, কোচ হিসাবে সঙ্গাকারা রেকর্ড বেশ ভালো।

আরও খবর : স্বস্তির খবর ভারতীয় শিবিরে! হাসপাতাল থেকে ছাড়া পেলেন গিল

সঙ্গাকারার নিয়োগ প্রসঙ্গে ফ্র্যাঞ্চাইজির প্রধান মালিক মনোজ বাদলে বলেছেন, “এই মুহূর্তে দলের যা প্রয়োজন, তা দেখতে গিয়ে আমরা অনুভব করেছি যে স্কোয়াডের মধ্যে তাঁর পরিচিতি, তাঁর নেতৃত্ব এবং রয়্যালসের সংস্কৃতি সম্পর্কে তার গভীর জ্ঞান ধারাবাহিকতা ও স্থিতিশীলতার সঠিক ভারসাম্য আনবে।” তিনি আরও বলেছেন, “কুমার সব সময় একজন নেতা হিসেবে আমাদের সম্পূর্ণ বিশ্বাস অর্জন করেছেন। তার স্পষ্টতা, শান্ত মনোভাব এবং ক্রিকেটীয় বুদ্ধি এই পরবর্তী পর্যায়ে দলকে পথ দেখাতে গুরুত্বপূর্ণ ভূমিকা পালন করবে।”

তবে এবার তাঁকেই আবার হেড কোচের দায়িত্ব দেওয়া হল। নতুন দায়িত্ব পেয়ে সঙ্গাকারা বলেন, “প্রধান কোচ হিসেবে ফিরে আসা এবং এই প্রতিভাবান দলের সঙ্গে কাজ চালিয়ে যাওয়া আমার জন্য সম্মানের। একটি শক্তিশালী কোচিং টিমকে পাশে পেয়ে আমি আনন্দিত। বিক্রম, ট্রেভর, শেন এবং সিড প্রত্যেকেই নিজ নিজ ক্ষেত্রে মূল্যবান অভিজ্ঞতা নিয়ে এসেছেন এবং আমরা একসঙ্গে খেলোয়াড়দের সর্বোত্তম উপায়ে প্রস্তুত করার দিকে মনোনিবেশ করছি। একটি দল হিসেবে আমরা কোথায় যেতে চাই, সে সম্পর্কে আমাদের একটি পরিষ্কার ধারণা আছে এবং আমাদের লক্ষ্য হল এমন একটি দল তৈরি করা, যারা স্বচ্ছতা, সহনশীলতা এবং উদ্দেশ্য নিয়ে খেলবে।”